Държавен вестник, бр. 86, 2012 г., стр. 71

БРОЙ  86	
Д Ъ Р Ж А В Е Н  В Е С Т Н И К 	
СТР.  71  
Надпис/символ 
Използване 
Символ „ВЛИ­
ЗАНЕТО ЗАБ­
РАНЕНО“ 
За обозначаване на забраната за 
влизане в зоната 
Обозначаване на 
края на ПИК 
За обозначаване на мястото за из­
чакване при рулиране, разположено 
до края на ПИК 
В2 (пример) 
За обозначаване на място за изчак­
ване при рулиране, разположено 
при пресичането на ПР/ПИК, на 
ПИК/ПИК или на ПР/ПР 
Г л а в а  т р и д е с е т  и  в т о р а
УКАЗАТЕЛНИ ЗНАЦИ
Чл. 314. (1) Пиктографският вид на ука­
зателните знаци е даден на фиг. 31.
(2) Указателният знак се поставя, когато 
има експлоатационна необходимост да се 
укаже със знак конкретното място на който 
и да е обект или да се представи информа­
ция за маршрута на движение (посоката или 
мястото на предназначение).
(3) Указателните знаци включват:
1. посока на движението;
2. местоположение;
3. местата за предназначение;
4. излизане от ПИК;
5. излитане от мястото на пресичане.
Чл. 315. (1) Знакът за излизане от ПИК 
се предвижда в случаите, когато има екс­
плоатационна необходимост да се обозначи 
изходът от ПИК.
(2) Знакът за освободена ПИК се поставя 
в случаите, когато на извеждащата ПР не 
се предвиждат осеви светлини на ПР и има 
нужда да се посочи на пилота, напускащ 
ПИК, края на критичната/чувствителната 
зона на ILS/MLS или долния ръб на вътреш­
ната преходна повърхност в зависимост от 
това, кой от тях е разположен по-далече от 
осевата линия на ПИК.
(3) Знакът за пресичане при излитане се 
поставя при наличие на експлоатационна 
нужда за указване на останалата разполагаема 
дължина на разбега (TORA) за излитане от 
мястото на пресичане на двете ПИК или с ПР.
(4) При необходимост от показване на 
посоката на движение към конкретна зона 
на летището (карго зона, зона на общата 
авиация и т.н.) се поставя знак за направле­
нието към зоната.
(5) Комбинираният знак за място и посока 
на движението се поставя в случай, когато 
той е предназначен да дава информация за 
маршрута на движение до пресичането на ПР.
(6) Знакът за посока на движението се 
поставя в случаите, когато има експлоата­
ционна необходимост да се укаже предназ­
начението и направлението на ПР в мястото 
на пресичане.
(7) Знакът за място се поставя:
1. на междинното място за изчакване;
2. заедно със знака за обозначаване на 
ПИК, освен на самата ПИК или на местата 
където се пресича с друга ПИК;
3. заедно със знака за посока на движени­
ето, освен ако резултатите от авиационното 
изследване свидетелстват за това, че той не 
е нужен;
4. при необходимост за обозначаване на 
ПР, излизащи на перона, или на ПР до ко­
ито предстои да се достигне или да бъдат 
пресечени.
(8) В случаите, когато ПР завършва на 
„Т“-образно кръстовище и е необходимо да 
се обозначи това кръстовище, се използват 
заграждение, знак за посока на движението 
и/или други приемливи визуални средства.
Чл. 316. (1) С изключение на случаите 
по чл. 317, ал. 2, т. 1 и чл. 317, ал. 9, когато 
е практически осъществимо, указателните 
знаци се разполагат от лявата страна на ПР 
в съответствие с табл. 11А.
(2) При пресичане на ПР знаците се по­
ставят преди посоченото пресичане заедно с 
маркировката за пресичането на ПР. 
(3) При липса на маркировка за пресичане­
то на ПР указателните знаци се поставят на 
разстояние най-малко 60 m от осевата линия 
на пресичащата се ПР при кодови номера 3 
или 4 и най-малко на разстояние 40 m при 
кодови номера 1 и 2.
Чл. 317. (1) Знакът за местоположение, 
поставен при пресичането на ПР, може да 
се поставя от всяка страна на ПР.
(2) Знакът за изход от ПИК се разполага:
1. от същата страна на ПИК (отляво или 
отдясно) на изхода и се поставя в съответ­
ствие с табл. 11А;
2. пред точката на изхода от ПИК на 
място, разположен на разстояние най-малко 
60 m пред точката на допиране при кодови 
номера 3 или 4 и най-малко на разстояние 
30 m при кодови номера 1 или 2.
(3) Знакът за освободена ПИК се разпо­
лага най-малко от едната страна на ПР, като 
разстоянието между знака и осевата линия 
на ПИК не може да е по-малко от:
1. разстоянието между осевата линия на 
ПИК и периметъра на критичната/чувстви­
телната зона ILS/MLS;
2. разстоянието между осевата линия на 
ПИК и долния ръб на вътрешната преходна 
повърхност.
(4) Знакът за местоположението на ПР, 
където той се предвижда съвместно със знака 
за освободена ПИК, се поставя от външната 
страна на знака за освободена ПИК.
(5) Знакът за излитане от мястото на 
пресичане се поставя от лявата страна на 
входната ПР, като разстоянието между знака 
и осевата линия на ПИК е най-малко 60 m 
за ПИК с кодов номер 3 или 4 и най-малко 
45 m за ПИК с кодов номер 1 или 2.